Държавен вестник, бр. 3, 2024 г., стр. 35

БРОЙ  3	
Д Ъ Р Ж А В Е Н  В Е С Т Н И К 	
СТР.  35  
изброени в съответния списък* по т. 4.1.1, 
с маркиране (почерняване) на новата инфор­
мация.
Процесът по разширяване на предоставе­
ната акредитация започва след откриване на 
процедура за разширяване на обхвата съгласно 
т. 4.1.3.2.
В зависимост от вида и сложността на зая­
веното разширяване на обхват на акредитация 
и процедурите за акредитация разширяване 
на обхват на акредитация се извършва чрез:
1. извънредна оценка по документи или 
извънредна оценка по документи и извънредна 
оценка на място в срок до 3 (три) месеца от 
откриване на процедурата (оценката може да се 
извърши и по време на планов надзор) * и **;
* За разширяване на обхвата по смисъла на т. 1 
се прилага съответният списък, отбелязан с (РО). 
В съответния списък BAS QF 2.Х (РО) е дадено ра-
зяснение за обхват на разширяване, за който може 
да се прилага т. 7 (1) на BAS QR 2.
** Като се вземе предвид, че при разширяване на 
обхвата по смисъла на т. 1 заявеният обхват е ана­
логичен на акредитирания, етапите от процедурата 
за акредитация предварително проучване и предста­
вяне на становище от комисия по акредитация не 
се прилагат. Прилагат се изискванията на чл. 10, 
ал. 1, т. 2а и чл. 32, т. 2 от ЗНАООС.
2. отделна процедура за разширяване на 
обхвата на акредитация над 35%, в нова об­
ласт на акредитация (включително офиси/
помещения, в които ООС извършва дейности 
по оценяване на съответствието) с оценка на 
място за разширяване на обхвата (област) 
в срок до 8 (осем) месеца от откриване на 
процедура;
3. при заявено разширяване на обхвата 
на акредитация в предоставения обхват (до 
35% от предоставения обхват) оценката за 
разширяване може да се извърши по време 
на оценка за планов надзор и преакредита­
ция, като при планов надзор е необходимо 
процедурата за разширяване на обхвата на 
акредитация да бъде открита най-малко два 
месеца преди планирания надзор.
За разширяване на обхвата по смисъла на т. 2 
и 3 се прилага съответният списък, отбелязан 
с BAS QF 2.Х.
8. ЗАДЪЛЖЕНИЯ
8.1. Задължения на заявителя или на ак­
редитирания ООС
Заявителят или акредитираният ООС е 
длъжен да:
a) е винаги в съответствие с изисквани­
ята за акредитация за целия обхват 
на предоставената акредитация и за 
всички области (офиси/помещения) под 
акредитация и да дава доказателства за 
изпълнението;
b) следи за настъпили изменения и/или 
допълнения в изискванията за акре­
дитация и привежда дейността си в 
съответствие с тях в определения срок/
преходен период;
c) предоставя всяка поискана от ИА БСА 
информация в определения срок;
d) сътрудничи, ако е необходимо, за да 
може органът за акредитация да про­
вери изпълнението на изискванията за 
акредитация, като осигурява всички не­
обходими условия за работа на екипите 
по оценяване и по надзор, включително 
предоставяне на възможност за преглед 
на документацията, достъп до персонала 
и до всички места, записи, доклади от 
вътрешни одити и др.;
e) информира ИА БСА относно изисква­
ния за сигурност, безопасност, хигиена, 
здраве и осигурява своевременно необ­
ходимите лични предпазни средства за 
извършване на оценките на място; 
f) прави възможно извършването на наб-
людение (witness) на неговата дейност от 
страна на екипа оценители на ИА БСА; 
да има, когато е приложимо, юридиче­
ски задължаващи договорености със 
своите клиенти, които ги задължават 
да предоставят при поискване достъп на 
екипите за оценяване на ИА БСА с цел 
оценяване изпълнението на дейността 
на ООС, когато извършва дейности по 
оценяване съответствието на мястото 
на клиента;
g) приема по време на оценка или наблю­
дение присъствието на наблюдатели за 
целите на обучение, мониторинг, при 
партньорски оценки и т.н.;
h) разкрива съдържанието на създадени от 
ИА БСА доклади, писма, сертификат 
или обхват на акредитация на трети 
страни, като представя цялото съдър­
жание на документа, а не част от него;
i) не използва акредитацията си по такъв 
начин, че да уронва репутацията на ИА 
БСА, не компрометира с действия или 
изказвания акредитацията на органи за 
оценяване на съответствието и ИА БСА;
j) не издава неправомерно протоколи, сер­
тификати/доклади, свидетелства, които 
имат статут на официални документи по 
силата на закона;
k) напълно отговаря на изискванията за 
акредитация, когато се позовава на ак­
редитацията си в средствата за масова 
комуникация;
l) декларира акредитация само по отноше­
ние на обхвата, за който е предоставена 
акредитацията, и да не огласява или 
предоставя невярна информация по отно­
шение на статута си на акредитиран ООС 
в средства за комуникации, документи, 
проспекти, реклами и др.;
m) не използва акредитационния символ 
на ИА БСА в нарушение на правилата 
за ползването му;